钦定古今图书集成/明伦汇编/闺媛典/第211卷 > 李以麟继室容氏
## 钦定古今图书集成/明伦汇编/闺媛典/第211卷 > 李以麟继室容氏

按《广东通志》：“容氏，新会人。年十八，归李以麟为继室。
麟亡，氏年二十三，抚一女，无子。或劝改适，即断发誓
曰：‘吾夫子何如人，山可移，吾志不可夺’。泪尽流血，渐
致丧明。久而药之，稍愈。遂断荤持斋，缟素终身，平居
不出寝阈，声色不加臧获。待前室子，礼法具备。邑令
表其闾。”